मोखरा गांव में भी डीजे बजाने पर लगा प्रतिबंध
मोखरागांव में यदि किसी ने डीजे बजाया तो उस पर 11 हजार रुपये जुर्माना लगेगा। दोबारा गलती करने पर जुर्माना 21 हजार होगा। ग्रामीणों ने सोमवार को खंडाण की चौपाल में हुई पंचायत के अंदर सर्वसम्मति से ये फैसला लिया।
मोखरा तपा के प्रधान रामकिशन मलिक ने बताया कि शराब अश्लील गानों की भरमार हो गई है जिससे लगातार गांव का वातावरण भाईचारा खराब होता जा रहा है। मोखरा खास, मोखरा खंडाण-छज्जान, मोखरा खेड़ी, मोखरा रोज के चारों सरपंचों से सलाह करने के बाद ग्रामीणों ने सर्वसम्मति से गांव में डीजे बजाने पर प्रतिबंध लगा दिया। मोखरा खास के सरपंच प्रतिनिधि जगदीश ने बताया कि सरकार को गांव में किसी तरह का शराब ठेका खोलने के बारे में पहले ही लिखा जा चुका है। बावजूद इसके ठेका खोला गया तो उसे स्वीकार नहीं किया जाएगा।
विवाह शादियों सहित अन्य सभी कार्यक्रमों पर डीजे बजाने पर रोक लगा दी गई। इस दौरान मुकेश, सुरेन्द्र, जगदीश, प्रमोद, समुद्र, संजीव सहित अन्य ग्रामीण उपस्थित रहे। वहीं सरपंच ने बताया कि 20 मार्च को मोखरा से 400 ट्रैक्टर दिल्ली जाएंगे। जाट आरक्षण का समाधान होने के चलते ग्रामीण इस बार होली भी नहीं मनाएंगे।
पंचायत के दौरान एकत्रित ग्रामीण।
bho_Deva hin_Deva hin_Deva hin_Deva hin_Deva